अवैध शराब की बिक्री बंद कराने थाने पहुंची महिलाएं, लगाई गुहार
गिद्दी पुलिस को आवेदन देने जाती महिलाएं।
भास्कर न्यूज | गिद्दी
रेलीगढ़ामुर्गी फार्म की दर्जन भर महिलाएं रविवार को गिद्दी थाने पहुंच मुर्गी फार्म में बिक रहे अवैध शराब और हड़िया को बंद कराने की मांग की। इसके लिए महिलाओं ने गिद्दी पुलिस को एक आवेदन भी दिया है। महिलाओं ने बताया कि कई वर्षों से मुर्गी फार्म में लगभग आधा दर्जन से भी अधिक दुकानदारों द्वारा प्रतिदिन सुबह से लेकर रात बारह से एक बजे तक अवैध रूप से शराब और हड़ियां धड़ल्ले से बेचा जा रहा है।
जिसके कारण घर के पुरूष मुखिया, महिलाएं और बच्चे कई बीमारियों से ग्रसित होते जा रहे हैं। साथ ही आर्थिक नुकसान भी हो रहा है। शराबियों द्वारा महिलाओं के साथ अभद्र व्यवहार किया जाता है। अवैध शराब की बिक्री का विरोध करने पर महिलाओं को अंजाम भुगतने की धमकी भी दी जाती है।
बिगड़रहा है सामाजिक एवं शैक्षणिक माहौल
महिलाओंने बताया कि शराब और हड़िया सेवन के कारण बच्चों का शैक्षणिक माहौल बिगड़ रहा है। महिलाओं ने गिद्दी पुलिस से मुर्गी फार्म में अवैध शराब और हड़ियां के बिक्री पर रोक लगाने के साथ-साथ अवैध शराब बेचने वालों पर कानूनी कार्रवाई करने की मांग की है। इसके अलावा थाना में विरोध करने पहुंची महिलाओं की जानमाल की सुरक्षा की भी गुहार लगाई है। शिकायत मिलते ही गिद्दी पुलिस मामले की जांच-पड़ताल में लग गई है। अवैध शराब की बिक्री पर रोक लगाने की मांग करने वालों में उर्सिला कुजूर, नीलम अंजना टोप्पो, निर्मला कुजूर, अमृता तिग्गा, दिव्या तिर्की, शालिनी कुजूर, अलमा खलखो, प्रेरणा कुजूर, सुमन कुजूर, जीवंती टोप्पो आदि शामिल है।
hin_Deva hin_Deva bho_Deva hin_Deva hin_Deva hin_Deva hin_Deva